
Családbarát szolgáltatások a fogyasztói elvárások tükrében a Hunguest Hotel Sóstó példáján

Kulcsszavak: Hunguest Hotels, gyerekbarátság, fogyasztói elvárások
Családbarát szolgáltatások a fogyasztói elvárások tükrében a Hunguest Hotel Sóstó példáján
Dolgozatomban a turizmus legnagyobb szolgáltatóinak, a szálláshelyeknek,
gyermekbarát szolgáltatásait vizsgálom fogyasztói és szolgáltatói oldalról megközelítve.
Kutatásom során a következő kérdésekre keresem a választ. A családi utazások alkalmával
milyen turisztikai terméket keresnek a családok. Milyen elvárásaik vannak egy gyermekbarát
szállodával szemben. A szálloda által nyújtott gyermekprogramok milyen mértékben járulnak
hozzá a gyermekek élményszerzéséhez. Miért hirdeti egyre több szálloda gyerekbarátnak
magát a piacon. A szálláshelyek kihasználtságát milyen mértékben befolyásolják a családok
jelenléte.
A kutatási kérdéseim megválaszolására a következő módszereket alkalmazom: kérdőíves
felmérést végzek a Hunguest Hotel Sóstó szálloda vendégei között. Elemzem a szálloda
által nyújtott gyermekbarát szolgáltatásokat. Tanulmányozom szálloda REVIEWS rendszerén
keresztül érkezett vendégvéleményeket. Szakértői interjút készítek a szálloda értékesítési
igazgató asszonyával.
Kutatásom eredményeként kérdéseimre a válaszokat megkaptam.
Olyan turisztikai termékeket keresnek a családok leginkább, ahol a különböző generációhoz
tartozó családtagok egyformán jól érzik magukat. Több tényező együttes megléte fontos
ahhoz, hogy gyermekbarátnak érezzék a helyet. Akkor tekintenek egy szálláshelyet
gyermekbarátnak, amennyiben a gyermek ellátásához szükséges fizikai, tárgyi feltételek
biztosítva vannak, a dolgozók szemlélete gyermekközpontú a pihenés, kikapcsolódási
lehetőség biztosítva van az egész családnak.
A szolgáltatással szemben a szülői elvárást meghatározza a gyermek életkora, az otthoni
életkörülménye, és a szülő szubjektív igénye. A gyermekek élményszerzésében nagy
jelentősége van a gyermekanimációs programoknak.
Miért hirdeti egyre több szálloda gyerekbarátnak magát a piacon kérdéssel
kapcsolatban, arra a következtetésre jutottam, hogy azért, mert a turisztikai szolgáltatások
piacán a szállodaüzemeltetők elsődleges célja a maximális férőhely kihasználtság biztosítása,
minél nagyobb haszon szerzése. Ehhez a törekvéshez pedig a családok az egyik legfontosabb
célcsoportot jelentik. Az a szolgáltatóhely, aki a család vagy gyermekbarát profilt felveszi,
egy nagy létszámú szegmenset tud magának vendégként megnyerni. Összegezve a
családoknak élményt nyújt, a szállodának pedig hasznot hoz gyermekbarát szolgáltatás.



